S-771/2011

Mál þetta, sem dómtekið var 12. september 2011, er höfðað með ákæru útgefinni af ríkissaksóknara 12. júlí 2011 á hendur J-kk-þgf S-kk-þgf G-kk-þgf, kt. […], Þorláksgeisla 12, Reykjavík, fyrir rán, með því að hafa sunnudaginn 14. nóvember 2010, laust eftir kl. 21, farið inn í verslunina Krónuna, Reykjavíkurvegi 50, Hafnarfirði, hulið andlit sitt og ógnað K-kk-þgf E-kk-þgf K-kk-þgf, starfsmanni verslunarinnar, með hnífi og skipað honum að afhenda sér peninga, tekið til 251.500 kr. í reiðufé sem K-kk-nf E-kk-nf setti í plastpoka, en verslunarstjóri verslunarinnar og viðskiptavinur yfirbuguðu ákærða er hann hugðist halda úr versluninni.

Þetta er talið varða við 252. gr. almennra hegningarlaga nr. 19/1940.

Þess er krafist að ákærði verði dæmdur til refsingar og greiðslu alls sakarkostnaðar.

Ákærði krefst vægustu refsingar er lög leyfa og þess að hún verði skilorðsbundin. Þá gerir verjandi kröfu um hæfilega þóknun sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að hann er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Ákærði er fæddur í júlí 1969. Hann hlaut dóm hinn 9. júní 2005, 15 mánaða fangelsi fyrir fimm ránsbrot, tilraun til þjófnaðar og umferðarlagabrot. Ákærða var veitt reynslulausn 7. desember 2005 í eitt ár á eftirstöðvum refsingar, 150 dögum. Þá gekkst ákærði undir viðurlagaákvörðun, 190.000 króna sekt, hinn 10. september 2009 fyrir umferðarlagabrot. Einnig var hann sviptur ökurétti í 18 mánuði. Við ákvörðun refsingar nú ber að líta til þess að brot ákærða var alvarlegt en hann fór inn í verslun vopnaður hnífi og ógnaði starfsmanni með honum. Var þetta til þess fallið að valda starfsmanninum ótta. Þá hafa fyrri ránsbrot ákærða samkvæmt dómi 9. júní 2005 ítrekunaráhrif, sbr. 1. mgr. 71. gr. og 255. gr. almennra hegningarlaga nr. 19/1940. Ákærði hefur hins vegar játað brot sitt hreinskilnislega. Að öllu þessu virtu þykir refsing ákærða hæfilega ákveðin fangelsi í tólf mánuði. Ákærði hefur lengi átt við vímuefnavanda að stríða. Lagt hefur verið fram vottorð S-kk-ef J-kk-ef, læknis á sjúkrahúsinu Vogi, um að ákærði hafi tekið sig á og farið í meðferð í ágúst 2011 sem ekki sé lokið. Einnig hefur verið lagt fram bréf J-kk-ef G-kk-ef H-kk-ef, heimilislæknis ákærða, um vanda ákærða og vilja hans til að vinna bug á fíkn sinni. Að þessu virtu og í ljósi þess hversu langt er liðið frá því ákærði hlaut síðast dóm þykir rétt að fresta fullnustu níu mánaða af refsingu ákærða og sá hluti hennar falli niður að liðnum þremur árum frá birtingu dómsins, haldi hann almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Með vísan til 1. mgr. 218. gr. laga nr. 88/2008 um meðferð sakamála ber að dæma ákærða til að greiða sakarkostnað. Um er að ræða þóknun verjanda, S-kk-ef A-kk-ef S-kk-ef hrl., sem þykir hæfilega ákveðin 77.434 krónur, að virðisaukaskatti meðtöldum.

Dóm þennan kveður upp S-kvk-nf B-kvk-nf héraðsdómari.

D ó m s o r ð:

Ákærði, J-kk-nf S-kk-nf G-kk-nf, sæti fangelsi í tólf mánuði, en fresta skal fullnustu níu mánaða refsingarinnar og sá hluti hennar falla niður að liðnum þremur árum frá birtingu dómsins, haldi hann almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði greiði í sakarkostnað 77.434 króna þóknun verjanda síns, S-kk-ef A-kk-ef S-kk-ef hæstaréttarlögmanns.

S-kvk-nf B-kvk-nf